Diari Oficial de la Generalitat Valenciana


Sumari del DOGV 4478, del 10-04-2003 (2003/4180)

ORDE de 14 de març de 2003, de la Conselleria d'Indústria, Comerç i Energia, per la qual es creen fitxers informatitzats amb dades de caràcter personal de la Cambra Oficial de Comerç, Indústria i Navegació de Castelló.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/03/14/(2)/dof/vci/html**

### Dades del document

Número de DOGV
:   4478

Data del DOGV
:   10-04-2003

Secció del DOGV
:   I. DISPOSICIONS GENERALS

Número del document
:   2003/4180


Data del document
:   14-03-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Descriptors 

:   * base de dades
    * dades personals
    * legislació
    * cambra de comerç i indústria

ORDE de 14 de març de 2003, de la Conselleria d'Indústria, Comerç i Energia, per la qual es creen fitxers informatitzats amb dades de caràcter personal de la Cambra Oficial de Comerç, Indústria i Navegació de Castelló. [2003/X4180]
  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que hi serà d'aplicació a les dades de caràcter personal registrades en suport físic que les faça susceptibles de tractament, i a qualsevol modalitat d'ús posterior d'estes dades pels sectors públic i privat.
  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques, només podrà fer-se mitjançant disposició general publicada en el Boletín Oficial del Estado o diari oficial corresponent.
  
Per la seua part, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determina en els articles 10 i següents el procediment d'inscripció en este últim dels fitxers informatitzats de dades personals creades o gestionades pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers informatitzats l'exercici dels quals recau en la conselleria competent per raó de la matèria.
  
Per tot això anterior, d'acord amb el que s'establix en l'article 35 e) de la Llei de la Generalitat Valenciana 5/1983, de Govern Valencià, i una vegada acomplits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Primer
  
La present orde té per objecte la creació i regulació dels fitxers de tractament de dades de caràcter personal que s'indiquen en l'annex, de conformitat amb el que s'ha disposat en l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Segon
  
Els responsables dels fitxers informatitzats de referència adoptaran les mesures de gestió i organització que siguen necessàries per a assegurar la confidencialitat, seguretat i integritat de les dades, així com les que porten a fer efectives les garanties, les obligacions i els drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal
  
Tercer
  
Els afectats del fitxer informatitzat poden exercir el seu dret d'accés, rectificació i cancel·lació de dades, quan siga procedent, davant l'òrgan administratiu que es concreta en la present orde.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 14 de març de 2003
  
El conseller d'Indústria, Comerç i Energia,
  
FERNANDO V. CASTELLÓ BORONAT
  
ANNEX
  
Fitxer automatitzat del Cens Públic d'Empreses de la Cambra Oficial de Comerç, Indústria i Navegació de Castelló.
  
a) Denominació: Cens Públic d'Empreses.
  
b) Finalitat: acomplir la funció publicoadministrativa de l'article 2 h) de la Llei 3/1993, de 22 de març, Bàsica de les Cambres Oficials de Comerç, Indústria i Navegació.
  
c) Persones o col·lectius sobre els quals es pretén obtenir dades de caràcter personal o que estiguen obligats a subministrar-les: persones físiques o jurídiques que exercisquen activitats empresarials, professionals o artístiques d'acord amb els criteris establits en la Llei 3/1993.
  
d) Procediment de recollida de dades: aportades per les administracions públiques i/o mitjançant enquestes, declaracions, entrevistes, formularis i registres públics.
  
e) Estructura bàsica del fitxer automatitzat:
  
- Dades identificadores:
  
- Nom i cognoms
  
- Denominació social
  
- Anagrama
  
- DNI / NIF / CIF
  
- Adreça
  
- Apartat postal
  
- Telèfon
  
- Fax
  
- Correu electrònic
  
- Pàgina web
  
- Dades de l'activitat econòmica
  
- Dades sectorials
  
- Càrrecs
  
- Nombre de treballadors
  
- Marques que comercialitza
  
f) Cessions de dades previstes: al públic en general i a les administracions públiques.
  
g) Òrgan responsable del fitxer: Cambra Oficial de Comerç, Indústria i Navegació de Castelló.
  
h) Servei o centre directius davant el qual es poden exercir els drets d'accés, rectificació i cancel·lació: Secretaria General de la Cambra Oficial de Comerç.
  
i) Nivell de seguretat amb indicació del nivell bàsic, mitjà o alt exigible: bàsic.
  
Fitxer automatitzat del Cens Electoral de la Cambra Oficial de Comerç, Indústria i Navegació de Castelló.
  
a) Denominació: Cens Electoral.
  
b) Finalitat: manteniment d'una base de dades amb la finalitat de complir el que s'ha disposat en l'article 8 de la Llei 3/1993, de 22 de març, Bàsica de les Cambres Oficials de Comerç, Indústria i Navegació.
  
c) Persones o col·lectius sobre els quals es pretén obtenir dades de caràcter personal o que estiguen obligats a subministrar-les: la totalitat dels electors de la Cambra, classificats per grups i categories, en consideració a la importància econòmica relativa dels diversos sectors representats en la forma que determine la respectiva administració tutelar.
  
d) Procediment de recollida de dades: aportades per les administracions públiques.
  
e) Estructura bàsica del fitxer automatitzat:
  
- Dades identificadores:
  
- Nom i cognoms
  
- Denominació social
  
- DNI / NIF / CIF
  
- Adreça
  
- Dades de l'activitat econòmica
  
f) Cessions de dades previstes: la Cambra exposarà públicament el cens electoral en la forma i pel procediment previst en la Llei 11/1997, de 16 de desembre, de la Generalitat Valenciana, de Cambres Oficials de Comerç, Indústria i Navegació de la Comunitat Valenciana, i en el Reial Decret 158/2001, de 15 de octubre, del Govern Valencià pel qual s'aprova el seu Reglament.
  
g) Òrgan responsable del fitxer: Cambra Oficial de Comerç, Indústria i Navegació de Castelló.
  
h) Servei o centre directiu davant el qual es poden exercir els drets d'accés, rectificació i cancel·lació: Secretaria General de la Cambra Oficial de Comerç.
  
i) Nivell de seguretat amb indicació del nivell bàsic, mitjà o alt exigible: bàsic.
  
Fitxer automatitzat del Recurs Cameral Permanent de la Cambra Oficial de Comerç, Indústria i Navegació de Castelló.
  
a) Denominació: Recurs Cameral Permanent.
  
b) Finalitat: recaptacions de les exaccions previstes en els articles 10 i següents de la Llei 3/1993.
  
c) Persones o col·lectius sobre els quals es pretén obtenir dades de caràcter personal o que estiguen obligats a subministrar-les: tots els electors de la Cambra de Comerç de Castelló, és a dir, les persones físiques o jurídiques que per l'exercici de la seua activitat comercial, industrial i naviliera estiguen subjectes a l'Impost sobre el Valor Afegit o tribut que el substituïsca.
  
d) Procediment de recollida de dades: aportades per les administracions públiques.
  
e) Estructura bàsica del fitxer automatitzat:
  
- Dades identificadores:
  
- Nom i cognoms
  
- Denominació social
  
- Anagrama
  
- DNI / NIF / CIF
  
- Adreça
  
- Dades econòmiques de l'activitat referides a les seues declaracions d'impostos previstos en la Llei 3/1993.
  
- Dades bancàries necessàries per al cobrament del Recurs Cameral Permanent, aportades pel mateix interessat.
  
f) Cessions de dades previstes: A l'Agència Estatal Tributària, en virtut del conveni subscrit entre l'esmentada entitat i el Consell Superior de Cambres per a la recaptació en via executiva dels ingressos de dret públic que corresponen a les cambres, Agent executiu independent per a la recaptació en via de constrenyiment i a l'empresa subcontractada per a la impressió dels formularis de notificació i cobrament.
  
g) Òrgan responsable del fitxer: Cambra Oficial de Comerç, Indústria i Navegació de Castelló.
  
h) Servei o centre directiu davant el qual es poden exercir els drets d'accés, rectificació i cancel·lació: Secretaria General de la Cambra Oficial de Comerç.


Còpia Permalink ELI